kardosdrur/scandi-wiki huggingface dataset:
Commewijne

Commewijne er et distrikt i Surinam beliggende på højre side af Surinam-floden. Commewijnes hovedstad hedder Nieuw Amsterdam (Ny Amsterdam). Allianc er en anden stor by.

Distriktet har en population på 25.200 mennesker og et areal på 2.353 km².

Commewijne er en af de mest befolkningsrige distrikter i Surinam, og befokningen enærer sig primært gennem landbrug med plantager, der kan dateres tilbage til den første hollandske kolonisering af området tilbage i 1600-tallet.

Sammen med mange små forter fra kolonitiden, er Nieuw Amsterdam hjemsted for et stort fæstningsværk bygget til at forsvare Commewijneområdet under den anden britisk-hollandske krig 1664-67.

Resorter 

Commewijne er inddelt i 6 resorter (ressorten):
Alkmaar
Bakkie
Margaretha
Meerzorg
Nieuw Amsterdam
Tamanredjo

Surinam
Distrikter
Polystyren

Polystyren (PS) en polymer fremstillet af styren, er et af de mest almindelige plasttyper vi har.

I 1830'erne blev styren og polystyren registreret som materiale, men først i 1922 startede tyskeren Staudinger udviklingsarbejdet og i 1930'erne begyndte den egentlige produktion.

Tilførsel af forskellige blandingsstoffer som gummi, butadien, akrylonitril giver polystyrenet mange anvendelsesmuligheder med hårdhed, blødhed, stivhed, sejhed. Den er modstandsdygtig over for slag, er kemikaliebestandig og har en høj elektrisk isoleringsevne. 

Under produktion er det flydende polystyren nemt at håndtere til formgivning. Dens smidighed samt flotte finish har gjort den anvendelig til emballage, flasker, husholdnings- og kontorartikler, legetøj, produkter i bilindustrien og til tv- og radioapparater. Polystyrenets egenskab som ikke ledende af elektricitet har gjort den særlig populær til elektriske installationer samt små maskiner både i husholdning og industri.

Polystyren anvendes til produktion af en lang række forskellige produkter. Materialet kan også bearbejdes, så det omdannes til EPS (også kendt som ekspanderet polystyren eller flamingo). Tilsvarende kan det anvendes til produktion af XPS, som er ekstruderet polystyren. Alle former for polystyren er 100% genanvendelige. Dels kan materialet smeltes om, så det danner en ny råvare, men polystyren kan også omdannes til styren, hvorved det kan anvendes på ny i produktionen af polystyren og andre plasttyper. I 2019 har bl.a. selskabet Ineos offentliggjort, at de forventer, at denne proces kan ske på kommerciel basis.

Noter 

Plast
Termoplast
Bygningsisoleringsmaterialer
Polymerer
Coronie

Coronie er et distrikt i Surinam beliggende ved kysten. Coronies hovedstad er Totness. Andre byer er Corneliskondre, Friendship og Jenny. Distriktet grænser op mod Atlanterhavet i nord, Surinam-distriktet Saramacca i øst, Surinam-distriktet Sipaliwini i syd og Surinam-distriktet Nickerie i vest.

Distriktet har en befolkning på 3.480 og et areal på 3.902 km².

Coronie, ligesom det meste af Surinam, ernærer sig mest af landbrug. Da der findes et kystmiljø, er der mange kokosnødde- og risplantager.

Resorter 

Coronie er inddelt i 3 resorter (ressorten):
 Johanna Maria
 Totness
 Welgelegen

Surinam
Distrikter
Spring Hotels

Spring Hotels (eller på spansk Spring Hoteles) er en hotelkæde bestående af fire 4-stjernede hoteller på Tenerife. Med en total kapacitet på over 1500 værelser og 4000 senge hører Spring Hotels til en af de betydningsfulde hotelkæder på Tenerife. Marts 2008 vil det nyeste hotel åbne; Hotel Costa Los Gigantes. Et 518 suites hotel, placeret på et 72,000 kvm stort areal med udsigt over nabo øen La Gomera. Hotellet vil åbne som et All Inclusive hotel.

Hoteller 
 Hotel Bitacora (314 værelser)
 Hotel Vulcano (371 værelser)
 Arona Gran Hotel (391 værelser)

Historie 

Den 27 maj 1985 åbnede Spring Hotels sit første hotel, Hotel Bitacora. Kun 19 måneder efter, December 1986 åbnede Hotel Vulcano. For selve åbningen stod Princess Stephanie Marie Elisabeth, eller bedre kendt som Stéphanie of Monaco. Næste hotel i kæden, Arona Gran Hotel, blev åbnet i august 1990. I april 2000 blev det sidste skud på stammen åbnet, da Hotel Playa la Arena åbnede sine 432 værelser.

Eksterne henvisninger 
 Officiel hjemmeside

Hotelkæder
Tenerife
Hoteller i Spanien
Etableret i 1985
Clayton Conrad Anderson

Clayton Conrad Anderson (født 23. februar 1959 i Omaha, Nebraska) er en amerikansk astronaut og ingeniør. Han blev opsendt til Den Internationale Rumstation den 10. juni 2007 som en del af besætningen på mission STS-117. Han erstattede Sunita Williams som del af ekspedition 15 på ISS. Han er vendt tilbage til Jorden med STS-120 den 7. november 2007.

Eksterne henvisninger 
 Biografi fra NASA
 Biografi fra Spacefacts

Astronauter fra USA
Marowijne

Marowijne er et distrikt i Surinam beliggende i den nordøstlige del af landet, grænsende mod Atlanterhavet og Fransk Guyana. Marowijnes hovedstad hedder Albina, og andre byer inkluderer Moengo og Wanhatti.

Marowijnes population er på 20.250 mennesker og distriktet har et areal på 4.627 km².

I det tidlige 1900-tal blev bauxit opdaget i Marowijne-distriktet, hvilket førte til et boom i mineindustrien, som berigede hele landet væsentligt. Distriktet har også en stor turistindustri.

Marowijne er også hjem for mange småbyer befolket af Maron'er.

Resorts 

Marowijne er inddelt i 6 resorter (ressorten):
Albina
Galibi
Moengo
Moengotapoe
Patamacca
Wanhatti

Surinam
Distrikter
Nickerie

Nickerie er et distrikt i Surinam beliggende på nordvestkysten grænsende mod Atlanterhavet og Guyana. Nickeries hovedstad er Nieuw-Nickerie, som er den anden største by i landet. Andre byer inkluderer Washoda og Wageningen.

Nickeries population er på 41.080 mennesker og distriktet har et areal på 5.353 km².

Forholdet mellem Surinam og naboen Guyana har altid været spændt, og grænsestridigheder i den sydlige del af landet (med lejlighedsvise optøjer) betyder at der er meget få muligheder for at komme ind i Surinam fra Guyana. Dog findes der en færge, som sejler mellem Guyana og Nickerie.

Bananer og ris er de primære afgrøder dyrket i Nickerie.

Resorter 

Nickerie er inddelt i 5 resorter (ressorten):
Groot Henar
Nieuw Nickerie Resort
Oostelijke Polders
Wageningen
Westelijke Polders

Surinam
Distrikter
N-terminus

N-terminus eller N-terminal er betegnelsen for den ende af et protein eller peptid som afsluttes med en aminogruppe (-NH2). Den modsatte ende kaldes C-terminus eller C-terminal.

Alle aminosyrer indeholder mindst en aminogruppe og mindst en carboxylsyregruppe. Ved sammenkobling af to aminosyrer forbindes en carboxylsyregruppe på den ene aminosyre med en aminogruppe på den anden ved en kondensationsreaktion. Det fremkomne dipeptid har også en aminogruppe i den ene ende og en carboxylsyre i den anden. Yderligere aminosyrer sættes på på tilsvarende måde, men der vil altid være fri aminogruppe i den ende anden og en syregruppe i den anden. 

Når et protein bliver syntetiseret i en organisme sker det altid fra den N-terminale ende, der bliver altså sat nye aminosyrer på proteinets frie carboxylsyregruppe.

Nummerering af aminosyrerester i et protein eller peptid sker fra den N-terminale ende mod C-terminalen.

Biokemi
Saramacca

Saramacca er et distrikt i Surinam beliggende i den nordlige del af landet. Saramaccas hovedstad hedder Groningen, og andre byer er Batavia og Boskamp.

Saramacca har en population på 13.600 mennesker og et areal på 3.636 km².

Distiktet har traditionelt været hjemsted for en masse små familieejede landbrugssamfund, og det er først for nylig, at store landbrugsprojekter er begyndt at fremkomme, rimært for at producere bananer og ris.

Distriktet er kendt for dets fugle, hvorfor ornitologer og fuglekiggere kommer fra alle steder i verden for at studere og beundre Saramaccas tukaner, papegøjer og rupicolaer.

Saramacca (normalt stavet saramaka) er også navnet på en gruppe af maronerne, som etablerede samfund langs Saramacca-floden efter at være flygtet fra slaveri.

Resorter 

Saramacca er inddelt i 6 resorter (ressorten):
Calcutta
Groningen
Jarikaba
Kampong Baroe
Tijgerkreek
Wayamboweg

Surinam
Distrikter
Junior Eurovision Song Contest 2003

Junior Eurovision Song Contest 2003 var den første udgave af Junior Eurovision Song Contest. Showet blev afholdt i Forum København i den danske hovedstad København, da Danmark. Showet blev afholdt d. 15. november 2003, det havde 16 deltagende lande, og de danske værter var Camilla Ottesen og Remee.

Deltagere

Eksterne henvisninger 

2003
Musik i København
Musik i 2003
København i 2000-tallet
Para (distrikt)

Para er et distrikt i Surinam. Paras hovedstad er Onverwacht, og andre byer i distriktet er Paranam, Sabana og Zanderij.

Para har en population på 15.120 mennesker og et areal på 5.393 km².

Distriktet er centrum for Surinams mineindustri og skovbrug med mange store bauxit-miner.

Ruinerne af byen Jodensavanne ligger i Para-distriktet. Jøder, som flygtede fra den spanske inkvisition, etablerede Jodensavanne i det 17. århundrede, men byen blev destrueret i 1832 af en brand. Jodensavanne blev noget ironisk en koncentrationslejr for formodede nazitilhængere under 2. verdenskrig.

Para er også hjem for en kilde, som siges at have medicinsk virkning.

Resorter 

Para er inddelt i 5 resorter (ressorten):
Bigi Poika
Carolina
Noord
Oost
Zuid

Surinam
Distrikter
Arveligt monarki

Et arveligt monarki er den mest udbredte form for monarki og er grundlaget for næsten alle verdens monarkier. 

Under et arveligt monarki kommer alle herskere fra samme familie, og kronen videregives fra det ene medlem af familien til det næste. Arvelig styreform giver systemet fordele i form af stabilitet, kontinuitet og forudsigelighed. Desuden styrker det  interne, stabiliserende faktorer som hengivenhed og loyalitet mod den herskende familie.

Når regenten (konge, dronning, hertug, hertuginde osv.) i et arveligt rige dør eller træder tilbage, gives kronen sædvanligvis videre til den næste generation efter en forud fastlagt rangorden. Når arvingen dør, arves kronen af et barn. I de tilfælde, hvor der ikke findes direkte efterkommere, træder en søster, en bror, en niece, en nevø, et søskendebarn eller i de færreste tilfælde et næstsøskendebarn til og overtager regeringsværdigheden. Arvefølgen fastsættes efter en speciel lov (se Den danske tronfølge). Arvefølgen er baseret på en førstefødselsret, men der findes andre regler som agnatisk arvefølge. Arvefølgen er i Tyskland især gået på omgang mellem flere grene af fyrstefamilien eller mellem forskellige fyrstefamilier.

Under en agnatisk arvefølge har kvinderne i herskerfamilien hverken ret til at indtage tronen eller til at viderebringe arveretten til deres mandlige efterkommere. (se Saliske lov).  Agnater er fyrster, som er forbundet i en ubrudt mandlig linje. Kognatisk arvefølge betød tidligere blot en hvilken som helst arvings ret til kronen, uanset om de var mænd eller kvinder. I dag bruges udtrykket om ligeret til kronen ordnet efter fødselstidspunktet.

Et monarki med valgte herskere kan fungere som et arveligt monarki, hvis retten til at blive valgt er afgrænset til medlemmerne af en bestemt familie. På den måde er mange valgte monarkier i historiens løb blevet til arvelige monarkier. Især hvis herskeren kunne vælge sin søn, datter, bror, søster eller en anden slægtning som efterfølger. Det gav fyrsten eller fyrstinden mulighed for at bruge sin magt til at gennemtvinge det resultat af valget, som han eller hun ønskede.

Mange af senmiddelalderens monarkier i Europa var officielt valgte monarkier, men i praksis sad den samme familie på tronen i op til flere hundrede år. Den situation kan beskrives som et overgangsmonarki, hvor systemet er under langsom ændring. Mange af disse overgangsstyrer blev til officielt arvelige monarkier i løbet af nyere tid.

Se også 
 Enevælde
 Valgkongedømme
 Tronarving
 Arvefølge
 Arv

Monarki
Paramaribo (distrikt)

Paramaribo er et distrikt i Surinam omfattende landets hovedstad Paramaribo og dens omkringliggende arealer.

Paramaribo-distriktet har en population på 213.840 mennesker og et areal på 183 km².

Området blev først koloniseret af briterne i 1600-tallet med konstruktionen af Fort Willoughby. Dette fort blev senere overtaget af hollændere og omdøbt til Fort Zeelandia. Området og byen, Paramaribo, skiftede mellem at være under hollandsk og britisk kontrol, indtil en traktat ved enden af den anden britisk-hollandske krig 1664-67 afstod hele Surinam til hollænderne.

Ressorter 

Paramaribo er inddelt i 14 ressorter (ressorten):
 Beekhuizen
 Blauwgrond
 Centrum
 Flora
 Latour
 Livorno
 Munder
 Pontbuiten
 Rainville
 Tammenga
 Wegnaarzee
 Welgelegen 
 Zorg en Hoop  
 Maretraite

Surinam
Distrikter

nl:Paramaribo#Bestuurlijke indeling
Glykosidbinding

En glykosidbinding er en kovalent binding, der dannes ved en kondensationsreaktion hvor der indgår mindst et kulhydrat. Glykosidbindinger opdeles normalt i O-glykosidbindinger, der er æterbindinger, og N-glykosidbindinger, der er amidbindinger.

Glykosidbindinger er meget udbredte i levende organismer. Glykoproteiner, proteoglykaner, glykosaminoglykaner, nukleosider, nukleotider og mange andre vigtige stoffer i biokemien indeholder glykosidbindinger.

Se også 
 Anthocyanin
 Digitoxin
 Steviol

Kemi
Glycosider
Emily Charlton

Emily Charlton er en fiktiv person i filmen The Devil Wears Prada og spilles af Emily Blunt. Emily Charlton er en arbejdsvillig frisk ung pige, som arbejder for Miranda Priestly.

Job 
Emily arbejder som førsteassistent for Miranda Priestly på et modemagasin. Hun elsker sit job mere end noget andet. Hun kender alle på jobbet, snakker med alle og er bevidst om, hvad mode er, og hvad der er in. Hun holder sin kalender i orden, og bruger al sin tid ved skrivebordet for at tage telefonen og ordne Mirandas opgaver, som hun så stolt giver til sine assistenter.

Emily bruger meget tid på arbejdet, og bruger ikke meget tid hjemme.

Personlighed 
Der kan siges meget om Emilys personlighed. Hun er lidt selvoptaget, og privat. Hun deler ikke viden med andre, eller er interesseret i hvad de laver. Hun hader at fortælle andre om hendes privatliv. det keder hende at høre om andres familier og hobbyer. Hun er kun interesseret i sit arbejde. Men et par venner har hun. Hun er gode venner med Serena, og ender med at blive utrolig gode venner med Andy. I starten kritiserer hun Andy, men så komplimentere hun hende. Hun lader Andy gå fra den fest, hun er blevet tvunget med til. Hun er utroligt tynd, og ønsker sig en lavere vægt. Hun bliver forkølet på grund af det. Hun spiser intet, men så når hun er ved at besvime, spiser hun en ostebjælke. 

Hele hendes liv handler om Paris, og vil tabe sig mere fordi at hun skal til Paris med Miranda. Hun har et billede af Paris på sin computer, og hun tænker kun på det. Lægerne fandt hurtigt ud af at Emily var for tynd, og nu spiser hun flere kulhydrater.

Udseende 
Emily er høj, utroligt tynd og lidt bleg. Hun har rødt skulderlangt hår med sideskilning. Hun bruger meget øjenskygge i hippiefarver. Hun har lidt nedbidte negle med mørkeblå neglelak. Hun har en masse lækkert tøj, især Star Track-agtigt tøj. Hun har masser af make-up og masser af smykker.

Litterære personer
Filmfigurer
Malkestol

En malkestol eller en malkeskammel er en lille stol, der som regel 3-benet men den findes også i firbenede og etbenede udgaver. Den blev især benyttet af malkepiger, til at sidde på under malkningen af køer. Fordelen ved alene at benytte tre- og etbenede malkestole er, at sådanne stole er nemmere at benytte på ujævne underlag.

Brugen af malkestole er aftaget væsentligt, da næsten al malkning i dag sker ved brug af malkemaskiner. I dag bruges malkestole primært i boliger, hvor de giver en fleksibel stol.

Landbrugsredskaber
Stole
Mælk
Bogna Koreng

Bogna Koreng (født 1965) er studievært på det tyske nationale mindretalssprog sorbisk.

Bogna Koreng (sorb. Bogna Korjenkowa) voksede op som tosproget i Radibor (sorb. Radwor), som ligger nord for Bautzen (sorb. Budyšin). Efter hendes studentereksamen studerede hun germanistik. Siden 2003 har hun arbejdet som studieleder i Bautzen og siden 2001 som studievært i den sorbiske tv-udsendelse wuhladko. Hendes karriere ved det sorbiske tv startede 1992, da hun blev ansat som fri medarbejder. I dag lever Bogna Koreng med sin familie i byen Panschwitz-Kuckau.

Ved den internationale radio- og tv-festival for nationale mindretal i 2003 kom udsendelsen på en tredjeplads. Mere end 60 europæiske folkegrupper deltog i festivalen. Prisen for tredjepladsen modtog Bogna Koreng i den ukrainske by Uschgorod.

Se også 
 Sorber

Eksterne henvisninger 
 

Studieværter
Journalister fra Tyskland
Mosebølle

Mosebølle er et ord med flere betydninger

 Mosebølle (landsby) - bebyggelse og ejerlav i Roholte Sogn, Faxe Kommune
 Mosebølle (plante) - plante i bølle-slægten
Marutei Tsurunen

Marutei Tsurunen  (japansk: ツルネン マルテイ el. 弦念 丸呈 = Tsurunen Marutei) – (født 30. april 1940, Jaakonvaara, Lieksa i Finland), som Martti Turunen, er en japansk politiker og det første vesterlandsk fødte medlem af Overhuset i Japans Parlament.

Biografi 

Turunen er født 30. april 1940 i landsbyen Jaakonvaara, i Nord-Karelen. Som fireårig var han en af de få, der oplevede angrebet på landsbyen, og tilegnede sig en pacifistisk livsholdning.

I en alder af 27 år tog han i 1967 sammen med sin finske kone til Japan som luthersk missionær. I 1974 blev han skilt fra sin finske kone, gift på ny med sin japanske kone, Sachiko, og besluttede sig for at slå sig permanent ned i Japan. Turunen opnået japansk statsborgerskab i 1979 og ændrede samtidigt officielt sit navn til Marutei Tsurunen, som det kræves for opnåelse af japansk statsborgerskab.

Politik 

Tsurunen indvalgtes i 1992 i kommunalbestyrelsen i byen Yugawara i Præfekturet Kanagawa, som det første vesterlandske kommunalbestyrelsesmedlem i Japans historie. I 1995 forsøgte han at blive indvalgt i Overhuset i Japans Parlament og fik 340.000 stemmer, hvilket dog ikke var tilstrækkeligt til en plads i parlamentet. Ved det efterfølgende valg i 1998 opnående han 500.000 stemmer, hvilket var ca. 7.000 stemmer fra at opnå en plads. Efter to valg til Overhuset forsøgte han i 2000 at blive indvalgt i Underhuset, dog uden held. Ved det tredje forsøg til Overhuset opnåede han i 2001 en plads som første suppleant for sit parti. Først da den populære tv-vært Kyosen Ōhashi (大橋巨泉) tog sin afsked fra parlamentet det efterfølgende år, fik Tsurunen den længe ventede plads i Overhuset den 4. oktober 2002. Tsurunen fornyede sin plads i Overhuset ved valget i juli 2007. Han opnåede på den landsomfattende liste over 241.000 stemmer, eller 6. flest stemmer i sit eget parti. 

Tsurunens politiske mærkesager er bl.a. økologisk bevidsthed, mindskning af korruptionen og den nordiske ældrepleje. Japans Demokratiske Parti er Japans største oppositionsparti med sine 84 pladser i Overhuset og 178 pladser i Underhuset i Det Japanske Parlament.

Som senator har Tsurunen deltaget som medlem af landbrugs-, skovbrugs- og fiskeriudvalgene, regeringsudvalget samt formand for særudvalget for spørgsmålene om Okinawa og Norden.

Tsurunen har oversat flere bøger fra japansk til finsk, bl.a. Genji monogatari og selv skrevet adskillige bøger på japansk. En af dem, Nihon-jin ni naritai (日本人になりたい) dvs. "Jeg vil være japaner" er udkommet på finsk med titlen Martti Turusen japanilainen elämä (WSOY 1994, ).

Eksterne henvisninger 
 Tsurunens hjemmeside  (på engelsk og japansk)
 Japans Demokratiske Parti
 Det japanske Overhus komiteer 
 Det japanske Overhus medlemmer

Kilder 

Politikere fra Japan
KroniK

KroniK var et amerikansk tag team i Wrestling der eksisterede fra 2000 til 2003, og som bestod af Brian Adams og Bryan Clark.

Biografi

World Championship Wrestling (2000-20001) 
KroniK så dagens lys d. 16. april 2000, da Bryan Clark (der tidligere var kendt i World Championship Wrestling som Wrath) og Brian Adams dukkede op som håndlangere til Vince Russo og New Blood. De hjalp New Blood med at anskaffe sig WCW Tag Team titlerne. Dette var første gang de to var set i WCW i næsten et år, og første gang de optrådte som partnere. KroniK fik ens beklædning, med et pigtrådsmønster. De vendte dog Russo og New Blood ryggen da Russo ikke overholdte en aftale om at give dem en Tag Team titelkamp, og de blev modstandere af Russo-Bischoff regimet. Det lykkedes KroniK at vinde Tag Team titlerne, og de begyndte at fejde med Chuck Palumbo og Shawn Stasiak, der var udset til at vinde titlerne tilbage til New Blood. KroniK, der fik mange fans, blev pludselig bad guys i efteråret 2000, da de begyndte at tage betaling fra andre wrestlere og tilbød deres service. Det tog Mike Sanders nytte af, og betalte KroniK for at ende Goldbergs karriere ved Halloween Havoc 2000, men de fejlede. KroniK forsvandt herefter mere og mere, men havde dog enkelte fejder med Filthy Animals og senere Lex Luger og Buff Bagwell.

World Wrestling Federation (2001) 
Brian Adams og Bryan Clark der begge havde arbejdet for World Wrestling Federation i 90'erne, vendte tilbage da WCW lukkede. De dukkede op i september 2001, da Steven Richards bragte dem ind for at få hævn over Kane og The Undertaker. KroniK fejlede, og forsvandt fra WWF igen.

All Japan Pro Wrestling (2002-2003) 
I midten af 2002 dukkede KroniK op i Japan, og besejrede Taiyo Kea og Keiji Muto for at blive All Japan Pro Wrestling Tag Team mestre. De bevarede titlerne helt frem til januar, hvor de forlod All Japan da Brian Adams fik en rygskade i en kamp mod Goldberg og Keiji Muto. Her endte KroniK, og i 2005 blev Bryan Clark også nødt til at stoppe da han fik en nakkeskade.

I kamp 
 Double-team afslutningsmanøvre
 High Times (dobbelt Chokeslam)
 Total Meltdown (Powerbomb (Clark) / flyvende Clothesline (Adams) kombination)
 Brian Adams afslutningsmanøvre
 Full Nelson Slam
 Bryan Clark afslutningsmanøvre
 Meltdown
 Intro musik
 KroniK benyttede en WCW produceret instrumental version af Static X sangen "Love dump".

Titler og priser 
 World Championship Wrestling
 WCW World Tag Team Championship (2 gange)
 All Japan Pro Wrestling
 AJPW Unified World Tag Team Championship (1 gang)
 Wrestling Observer newsletter awards
 Årets værste kamp (2001) vs. The Undertaker & Kane
 Årets værste tag team (2000, 2001)

World Championship Wrestling
Lotta Engberg

Lotta Engberg (født Anna Charlotta Pedersen 10. marts 1963 i Överkalix i Sverige) er en svensk danseband- og popsanger. Hun vandt den svenske Melodifestivalen i 1987 med sangen Fyra Bugg & en Coca Cola. I Eurovision Song Contest i 1987 blev hun nr. 12.

2001-2004 var hun med i supertrioen Kikki, Bettan & Lotta sammen med Kikki Danielsson og Elisabeth Andreassen.

Diskografi

Album 
 Fyra Bugg & en Coca Cola (1987)
 Fyra Bugg & en Coca Cola och andra hits (2003)
 Kvinna & man (Lotta Engberg & Jarl Carlsson), 2005)
 världens bästa lotta (2006)
 Jul hos mig (2009)
 Lotta & Christer (2012, Lotta Engberg & Christer Sjögren)

Kilder

Eksterne henvisninger 

 

Sangere fra Sverige
Deltagere ved Eurovision Song Contest 1987
Sveriges Eurovision Song Contest-deltagere
Rachel Trezise

Rachel Trezise (født 1978) er en walisisk forfatter. Rachel Trezise vandt Dylan Thomas-prisen i 2006 for sin novellesamling Fresh Apples (2005, da.: Æblesmag, oktober 2007), der beskriver livet i et mineområde i Sydwales.

Trezise er selv født og opvokset i et minearbejderområde i Rhondda Valley i Wales og har studeret ved University of Glamorgan og University of Limerick i Irland. Hendes første roman, In and Out of the Goldfish Bowl, udkommer på dansk d. 19. august 2008.

Bibliografi 
 In And Out Of The Goldfish Bowl (2002)
 Sideways Glances (2005)
 Fresh Apples (2005, da.: Æblesmag, 2007)
 Dial M For Merthyr (2007)

Eksterne henvisninger 
 Rachel Trezise på MySpace

Skønlitterære forfattere fra Wales
Romanforfattere fra Storbritannien
Engelsksprogede forfattere
Novelleforfattere fra Storbritannien
Sangria

Sangria (fra spansk sangre, som betyder blod) er en type alkoholholdig drik fra Spanien og Portugal. 

Sangria er en blanding af vin, sædvanligvis rødvin, frugt og gerne et sødemiddel. Andre ingredienser kan også høre med. Det findes dog mange forskellige varianter og opskrifter. Sangria bliver ofte serveret om sommeren som en kold drik.

Se også 

Alkoholiske drikke
Drikke fra Spanien